Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1992. évi II. és az 1993. évi II. törvény időszerű módosítása
Paragraph Index: 771

1992. évi II. és az 1993. évi II. törvény időszerű módosítása helyett törvényjavaslat készült a részarány-tulajdonú földek kiadásának lezárására vonatkozóan, mely várhatóan az eddig felmerült összes rendezetlen kérdés kezelésére biztosítja a jogszabályi alapot. A törvénytervezetet a miniszter az országgyűlési biztosnak megküldte. 4.3.4. A közbiztonság iránti igény, az áldozatok fokozott védelme, a gyanúsítottak és a jogerősen szabadságvesztésre ítéltek emberi jogi helyzete A büntetőeljárás hatálya alatt álló személyek — szorult esetleg kiszolgáltatott vagy annak vélt helyzetükre tekintettel — igen gyakran panaszkodtak. Kifogásolták a nyomozás elhúzódását, a bizonyítási eljárások hiányosságait. A bűncselekmények sértettjei a nyomozások eredménytelensége (megszüntetése, megtagadása) az eljárás során történő lefoglalások miatt panaszolták be a nyomozó szerveket. A leggyakrabban rendőrség, az ügyészség, valamint a vám- és pénzügyőrség eljárása volt a kifogás tárgya. A büntetőeljárások elleni panaszokat — a sérelmezett alkotmányos emberi jogok jelentőségére tekintettel — a biztosok általában sürgős eljárásban vizsgálták, és igen alaposan elemezték. A megvizsgált panaszok ennek ellenére legtöbbször nem bizonyultak megalapozottnak. Az alapos eljárásban az emberi jogokkal kapcsolatos sérelmet nem lehetett megállapítani, vagy azért, mert a hatóság — a panaszos állításával szemben — nem követett el mulasztást, a hatályos törvények szerint járt el, vagy azért, mert az ügyben nem találtuk meg azokat az egyértelmű bizonyítékokat, amelyek a kifogást igazolták volna. A rendőrségi eljárás elleni panaszok jelentős részében a bűncselekmények sértettjei jogosan azt kifogásolták, hogy a rendőrség elutasította a feljelentés kiegészítésére vonatkozó indítványokat, vagy nem küldte meg nekik a nyomozás megszüntetéséről szóló határozatot. Alaposnak bizonyult az a sértetti panasz is, amely szerint a rendőrség nem tett meg mindent a tényállás alapos és hiánytalan tisztázása és az elkövető felderítése érdekében (OBH 9280/1996, OBH 2297/1997, OBH 4551/1997). Vizsgálataink során olyan büntetőügyet is találtunk, amelyben a feljelentő sértett ügyében azért nem intézkedtek három évig és azért tagadták meg számára a tájékoztatást, mert az ügyirat elveszett, de vele ezt nem közölték (OBH 5485/1997). A gyanúsítottak közül is volt olyan, aki alappal kifogásolta azt, hogy a nyomozó hatóság az eljárás során nem tisztázta 1999/79/II. szám alaposan és hiánytalanul a tényállást, és ennek következtében ugyan vele szemben történt a jogtalan fegyverhasználat, mégis ellene indítottak nyomozást. Az állampolgári jogok biztosa a rendelkezésre álló dokumentumok alapján a legfőbb ügyész felülvizsgálatát kérte. Ennek eredményeként az újabb nyomozás során jogosulatlan fegyverhasználat és más bűncselekmények miatt vádat emeltek a két intézkedő rendőr ellen. Eközben a panaszost a bíróság az említett vád alól felmentette (OBH 4551/1997). A nyomozás első szakaszában, a vádemelésig terjedő büntetőeljárásban a legtöbbet a védelemhez való jog érvényesülésével kellett foglalkoznunk. Sérült például a védelemhez való jog akkor, amikor a gyanúsítás közlésekor elmulasztották a gyanúsított tudomására hozni a gyanúsítás alapját képező valamennyi bűncselekményt (OBH 8769/1997). A kirendelt védő tevékenységével kapcsolatos átfogó vizsgálat utóvizsgálataira 1998-ban több alkalommal is sort kerítettünk. Tolna megyében például a fogvatartottak többsége arra panaszkodott, hogy kirendelt védőjük nevét ugyan tudják, de még soha nem találkoztak vele. A tapasztalatok összegzése során felmerült a gyanú, hogy a védelemhez való jog súlyos sérelme a kirendelt védők mulasztására vezethető vissza, ezért az állampolgári jogok országgyűlési biztosa fegyelmi eljárásra kérte fel a Megyei Ügyvédi Kamara elnökét. Ennek eredményét egyelőre nem ismerjük. A Szabolcs-Szatmár-Bereg megyei Büntetés-végrehajtási Intézetben a megkérdezett fogvatartottak valamennyien meg voltak elégedve a kirendelt védőjük tevékenységével. A rendőrségi fogdán ettől eltérő benyomásunk alakult ki. Itt a rendkívül rossz elhelyezési körülmények mellett a kirendelt védőkre is sok konkrét panaszt fogalmaztak meg. A helyzet javulása várható az 1998. június 1-jén hatályba lépett ügyvédi törvénytől, valamint a

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes